Lissa Mathiasen (S), 2002-01-15:
Nu er det jo heldigvis sådan, at dagsordenen i dag her i Folketinget giver anledning til og mulighed for at kunne få en god lang eftermiddags boligpolitisk debat.
Der får man også fra Venstres og regeringens side mulighed for at uddybe nærmere, hvad det er, man gerne vil.
Jeg glæder mig også til at høre det.
Men lånte fjer eller ej: Jeg og vi i Socialdemokratiet kan godt leve med, at man hos Venstre er tilfredse med den aftale, der er blevet lavet mellem Kommunernes Landsforening og den tidligere socialdemokratisk ledede regering.
Jeg vil endda sige, at det er med stor glæde, vi kan konstatere, at regeringen er indstillet på at fastholde den aftale, som netop blev lavet i forbindelse med kommuneaftalen, fordi det er en aftale, der betyder, at den kommunale andel af betalingen for nyt byggeri sættes ned, og fordi det betyder, at kommunerne rent faktisk kommer til langt billigere at kunne opføre byggeri i de kommende år.
Det vil sige, at det betyder, vi har muligheden for at få langt flere almene boliger, ungdomsboliger, ældreboliger, familieboliger, og det er vores håb, at det også vil tilskynde kommunerne til i væsentlig grad at sætte mere gang
i byggeriet
Det er der også noget, der tyder på.
De sidste tal, jeg har hørt,
er, at vi ligger på omkring 11.000.
Og så må vi nok sige, at så er det en forskel, der viser, hvor rigtig den her aftale, som den daværende socialdemokratisk ledede regering rent faktisk indgik, har været.
For der er da ingen tvivl om, at den situation, vi har oplevet igennem de senere år, hvor vi har set, at kommuner ikke ville sætte byggeri i gang, har været fuldstændig uacceptabel.
Det har betydet, at alt for mange unge ikke har kunnet finde en bolig.
Det har været dybt problematisk i forhold til at komme i gang med uddannelse. Det fremmer i hvert fald ikke de unges mobilitet, det fremmer ikke ligefrem de unges muligheder generelt, og derfor er der behov for at få sat langt mere gang i ungdomsboligbyggeriet.
Det fremmer ikke deres muligheder for et godt liv, for at trives godt at stå på en venteliste.
Det er ikke det, der giver den ro og den rytme, man som børnefamilie gerne vil have.
Der er også en fjerde vinkel, jeg godt vil tage op, og hvor jeg i hvert fald har et håb om vi vil se, der vil komme mere byggeri i de kommende år: det er amternes byggeri af boliger til fysisk og psykisk handicappede.
Der er lidt for mange, der rent faktisk også her står og venter på at få en god, ordentlig bolig.
Så alt i alt må vi sige, at kommuneaftalen ser ud til - med nedsættelse af grundkapitalen, så det bliver billigere at bygge - at leve op til de forventninger, vi havde som parti, og vi havde som daværende regering.
Vi fik jo også at vide gennem en undersøgelse, som PLS Rambøll lavede her i juni måned, at 70 pct. af kommunerne svarede, at det var, fordi det var dyrt.
Jeg er ikke sikker på, det helt er undskyldningen, men det er sådan set lige meget.
Hvis den her kommuneaftale kan gøre, at vi kan få byggeriet sat i gang, så er vi tilfredse.
Derfor skal jeg glæde mig over, at regeringen rent har taget det lovforslag op, som var fremsat af den tidligere socialdemokratisk ledede regering. Vi kan støtte det.